คุณคะ พอดีเดือนที่แล้วทานยาคุมแบบ 21 วันหมดไปตั้งแต่ประมานวันที่25-26 ธันวาคมแล้ว พอครบ 7วัน ประจำเดือนก้อยังไม่มา แล้วพอดีวันที่ 30ธันวาคมก้อมี...กับแฟน แต่ว่าไม่ได้กินยาคุม พอนึกได้เลยซื้อฉุกเฉินมากินวันที่ 1มกราคม แล้วก้อกินแบบ21วันต่อจนหมดแผง จนตอนนี้หลังจากยาหมดแผงมา9วันแล้ว ประจำเดือนยังไม่มา จะท้องไหมคะคุณ
สวัสดีค่ะ การที่ประจำเดือนยังไม่มา อาจเกิดได้จาก1. การตั้งครรภ์ เนื่องจากยาคุมกำเนิดไม่สามารถป้องกันการตั้งครรภ์ได้ 100% ค่ะ และเนื่องจากได้เริ่มทานแผงใหม่ช้ากว่ากำหนดไป ประสิทธิภาพของยาคุมกำเนิดย่อมลดลง ส่วนการทานยาคุมฉุกเฉิน ก็ไม่สามารถป้องกันการตั้งครรภ์ได้ 100% เช่นกัน2. ผลข้างเคียงจากยาคุมกำเนิด ยาคุมกำเนิดบางชนิดอาจมีฮอร์โมนในปริมาณต่ำ ซึ่งอาจทำให้เกิดผลข้างเคียงคือการมีเลือดออกกะปริดกะปรอย หรืออา่จทำให้ประจำเดือนขาดหายไปได้ในบางรายในเบื้องต้น แนะนำให้ตรวจหาการตั้งครรภ์เป็นอันดับแรกค่ะ หากตรวจพบการตั้งครรภ์จะได้รีบหยุดการทานยาคุมต่อ แต่หากตรวจไม่พบการตั้งครรภ์ ก็ให้เริ่มทานยาคุมกำเนิดต่อค่ะ โดยอาจลองเปลี่ยนเป็นยี่ห้ออื่น ทั้งนี้เมื่อเริ่มต้นทานใหม่ ควรใช้ถุงยางอนามัยร่วมด้วยไปก่อนอย่างน้อย 1-2 สัปดาห์ค่ะ